Pipi Pikksukk (muusikal)

"Pipi Pikksukk" on Ülo Vinteri ja Ülo Raudmäe kirjutatud Eesti muusikal, mis põhineb Astrid Lindgreni Pipi Pikksuka lugudel.(vaadatud 09.01.2016) Muusikal "Pipi Pikksukk" veebilehel teater.ee.

Muusikali lavastas Estonia teatris 1969. aastal Sulev Nõmmik, kes oli ka muusikali libreto autor. Laulutekstid kirjutas Enn Vetemaa.

Muusikal esietendus Estonias 31. oktoobril 1969. Pipit mängis Helgi Sallo, teised Pipid olid Anu Kaal (alates 1969. aastast) ja Katrin Karisma (alates 1971. aastast), 1982. aastal lisati Pipi rolli muusikalidebütant Lydia Roos ja 1993. aastal Vaike Kiik; 1972. ja 1981. aastal oli Pipi rollis ka Liina Saari.Galerii. Pipid tähistasid Estonias "Pipi Pikksuka" 100. etendust. ERR Kultuur, 31.01.2020.Jaanika Vilipo. Galerii | Pipi Pikksukk 100: Anu Kaalu, Katrin Karisma ja teiste Pipide uskumatud juhtumised ehk Kuidas kirstukaas prantsatas pähe ja keefir solises orkestrisse Õhtuleht.ee, 31.01.2020.

Lavastust mängiti 25 aasta jooksul üle 400 korra. Viimane ehk 402. etendus oli Estonia teatris 3. mail 1994.

Populaarsemad laulud
Muusikalist pärit Ülo Vinteri "Laul Põhjamaast" hakkas peagi elama ka iseseisvat elu, jõudes Toomas Uibo esituses noortefilmi "Kevad südames" (1985, režissöör Mati Põldre) ja laulupidude püsirepertuaari. Lisaks kuulub see kuue eesti rahvale tähtsa laulu hulka, mis valiti 2024. aastal ilmunud Euroopa Liidu laulikusse ning on seal koos eestikeelse variandiga kõigile huvilistele kättesaadav ka inglise keeles (Doris Kareva tõlkes).Euroopa Liidu esimesse lauluraamatusse jõudis ka kuus eestikeelset lugu ERR Kultuur, 21.11.2024.

Väga populaarne "Pipi laul" kõlas aga oma teed käies Katrin Männiko esituses "Entel-tenteli" laulusaates ja lõppkontserdil, kus see jäädvustati nii filmi "Entel-tenteli lõppkontsert" (Eesti Telefilm 1970)"Entel-tenteli lõppkontsert" ETV esmaeeter: 01.01.1971. kui ka hiljem mitmele heliplaadile.

 Järgmised lavastused 
2006. aastal tõi Muusikaliteater lavale muusikali uue versiooni, mille lavastas Marko Matvere. Lavastus esietendus 13. detsembril 2006 Tallinna Linnahallis, Pipi rollis oli Kadri Adamson.

2011. aastal tegi muusikalist uue "Pipi Pikksuka" dramatiseeringu Andres Dvinjaninov, kes ka lavastas selle Estonias. Laulutekstide autorid on Enn Vetemaa ja Neeme Kuningas, koreograaf Jüri Nael.Pipi Pikksukk Esietendus toimus 5. märtsil 2011."Pipi Pikksukk" Rahvusooperi Estonia kodulehel. Vaadatud 03.02.2024. Nimiosa mängis esietendusel Nele-Liis Vaiksoo, teised Pipid olid Merit Männiste ja Marlen Mikk.Pipi Pikksukk astub Estonias taas lavalaudadele Postimees.ee, 04.03.2011. Jaanuaris 2020 oli selle lavastuse sajas etendus.

 Viited 

Kategooria:Eesti muusikalid